cyanic-selkie/wikianc huggingface dataset:
Brezjnef-leerstelling
Hierdie leerstelling is aangekondig om die inval in Tsjeggo-Slowakye in Augustus 1968 wat die Praagse Lente beëindig het, terugwerkend te regverdig, tesame met vroeëre Sowjet-militêre ingrypings, soos die inval van Hongarye in 1956. Hierdie ingrypings was bedoel om 'n einde te maak aan liberaliseringspogings en opstande wat die potensiaal gehad het om Sowjet-hegemonie binne die Oosblok te kompromitteer, wat deur die Sowjetunie as 'n noodsaaklike en defensiewe en strategiese buffer beskou is ingeval vyandelikhede met NAVO sou uitbreek.
La pyramide humaine
Storielyn
Rouch het die titel van sy film geneem uit 'n gedig deur die Surrealis Paul Eluard. In Abidjan in die nuut-onafhanklike Ivoorkus sien die film 'n gemengde-ras lycée klas waarin die filmmaker vra hoekom wit en swart studente nie sosiaal na klas saam meng nie. Onderhoude word afsonderlik en gesamentlik met hulle gevoer, en word in hul tuisomgewings gewys en sosiaal ontmoeting tesame. Hulle improviseer ook tonele van gefantaseerde gebeure. Rassespanning vererger wanneer 'n nuwe vroulike student van Parys met 'n swart student begin uitgaan. Die film is beide etnofiksie en 'n dokumentêre weergawe van die maak van etnofiksie in teenstelling met die hoofintrige van die verhouding tussen die twee rassegroepe as 'n subintrige, wat die effek op die studente-akteurs is deur die maak van die film self.
Wasili Jakowlef
Wasili Wasiljewitsj Jakowlef ( - 16 September 1938) was 'n Russiese Bolsjewistiese rewolusionêr en politikus (van Letse afkoms). Hy het deelgeneem aan die Russiese Rewolusie van 1917 en het die voormalige tsaar, Nikolaas II, en sy gesin na Jekaterinburg geneem waar hulle later vermoor is.
Laaste dae van die tsaar
In Maart 1918 is Jakowlef deur die Sentrale Uitvoerende Komitee aangestel om toesig te hou oor die skuif van die Russiese tsaar, Nikolaas II, en sy gesin van Tobolsk na Omsk (of Moskou volgens ander bronne), waar Nikolaas verhoor sou word. Die trein het op 17 April vertrek, maar vanweë die nadering van die Wit Leër, wat lojaal was aan admiraal Aleksander Koltsjak, wat die spoorlyne geblokkeer het as deel van die voortdurende Russiese Burgeroorlog, het Jakowlef opdrag van Moskou gekry om die trein eerder na Jekaterinburg te herlei, waar dit op 30 April aangekom het. Die gesin is deur die Oeralse Streeksowjet in hegtenis geneem en in die Ipatijef-huis aangehou tot op 17 Julie, waar hulle tereggestel is saam met vier lede van die huishouding.
Mahajanapada
Oorsig
Die Bhagavati Sutra van Djainisme noem 16 ander mahajanapadas:
Mathlomelong
Mathlomelong is 'n landelike nedersetting in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Penares alata
Penares alata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Peter van Eyck
Peter van Eyck (16 Julie 1911 – 15 Julie 1969) was 'n Duitse akteur. Hy was bekend vir sy rolle in die rolprente Five Graves to Cairo (1943), The Wages of Fear (1953), The Longest Day (1962), en The Bridge at Remagen (1969).
Penares anisoxia
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1973 deur Boury-Esnault.
Bylaag
Bylaag vs bylae
Dis maklik: beide is korrek. Bylaag (en sy meervoudsvorm bylae) asook bylae (en sy meervoudsvorm bylaes) word altwee gebruik – en ook erken in standaardbronne – om aan te dui dat ŉ stuk, geskrif of dokument bygevoeg word by ’n ander dokument, dus as Bylaag A of Bylae A, ens. As sodanig is hierdie vorme dan wisselvorme. Gebruikers van hierdie vorme maak dit moeilik vir hulleself deur nie konsekwent te wees in hulle eie gebruik van dié vorme nie. My raad is daarom: kies een vorm en bly konsekwent daarby. Dan sal daar nie verwarring ontstaan nie.
Christendom (uitbreiding en vervolging)
Vervolging
Die veelgodedom van die Antieke Wêreld was verdraagsaam teenoor mense wat ander gode aanbid het. In sommige gevalle was hulle selfs bereid om vreemde gode oor te neem, mits dit nie inbreuk gemaak het op hul staatsgodsdiens nie. Die Romeine het neutraal gestaan teenoor vreemde godsdienste: hulle het die godsdienste nie amptelik aanvaar nie, maar ook nie veroordeel nie.
Keertyd
Staatsgodsdiens In 313 het keiser Konstantyn die Grote (306-337) saam met sy medekeiser, Lincinius, die Edik van Milaan uitgevaardig. Die edik het aan die Christendom die status van ŉ amptelike erkende godsdiens, geIykstaande met die ander, verleen. Konstantyn en sy opvolgers het die Christendom as 'n samebindende faktor en as 'n steunpilaar van die Ryk beskou. In 380 het die Christene die finale oorwinning behaal toe keiser Theodosius die Christelike Kerk tot staatskerk van Rome verklaar het en die beoefening van enige ander godsdiens verbied het. Teen daardie tyd was die Kerk op 'n stewige grondslag georganiseer. In elke provinsie van die Romeinse Ryk was daar 'n aartsbiskop wat gesag uitgeoefen het oor al die biskoppe en hul gemeentes in die betrokke provinsie. Die gesag oor die biskoppe is tussen vyf patriarge verdeel. Die patriarge was in Rome, Konstantinopel, Antiochië, Jerusalem en Alexandrië gesetel.
Masker
'n Masker is 'n voorwerp wat gewoonlik oor die gesig gedra word, gewoonlik vir beskerming, vermomming of vermaak. Dit is sedert die oudheid gebruik vir seremoniële en praktiese doeleindes, sowel as in die uitvoerende kunste en vir vermaak. Hulle word gewoonlik oor die gesig gedra, maar kan vir effek ook elders aan die lyf geplaas word.
Geskiedenis
Die tradisie van die Commedia dell'Arte is na 1660 deur die Comédie Italienne in Frankryk voortgesit. Tydens die Renaissance is uitbundige maskerspele aan verskeie Europese howe opgevoer. Die teatrale "masque" het veral in Engeland gewild geraak, en het uit 'n verskeidenheid van danse, poësie en musiek bestaan. Die gewildheid was hoofsaaklik aan die werk van Ben Jonson (1572-1637) toe te skryf. Sy medewerker was die argitek en skilder Inigo Jones (1573-1652), wat die ingewikkelde dekor, kostuums en gepaste maskers ontwerp het.
In Ou Egipte is dodemaskers in omstreeks 2400 v.C. gemaak en in die Amarnatydperk (ca. 1400 v.C.) het die maskers die skilderkuns beïnvloed. By die Etruskers en Romeine het dodemaskers 'n rol in voorouerverering gespeel. Tans het die tipe masker ŉ praktiese waarde: dit word gemaak sodat dit as 'n herinnering aan die oorledene bewaar kan word. Die groot verskeidenheid maskers van vooraanstaande politici en kunstenaars uit die 18de, 19de en 20ste eeue is soms ook van kunshistoriese waarde.
Isaac Herzog
Isaac Herzog, Hebreeus: יצחק הערצאג, (gebore op 22 September 1960 in Tel Aviv) is vanaf 7 Julie 2021 die president van Israel, as die opvolger van Reuven Rivlin. Hy is 'n lid van die Arbeidsparty (HaAvoda) en was voorheen 'n minister en advokaat.
Stiebeuel
’n Stiebeuel is ’n ligte raamwerk of ring wat met leerbande aan die saal van ’n rydier soos ’n perd vas is en waarin die voete van ’n ruiter rus. Daar is gewoonlik twee stiebeuels, wat gebruik word om die ruiter se voete te ondersteun, terwyl een gebruik word as vastrapplek wanneer die ruiter die rydier bestyg. Die stiebeuels verhoog in ’n groot mate die ruiter se vermoë om in die saal te bly en die rydier te beheer, en dit maak die dier nuttig op gebiede soos vervoer, kommunikasie en oorlogvoering.
2023 Miami Grand Prix
Die 2023 Formule Een Miami Grand Prix is op 7 Mei 2023 op die Miami International Autodrome	in Miami (Florida) gehou. Dit was die tweede uitgawe van die Miami Grand Prix ​vir die Formule 1-wêreldkampioenskap en die vyfde rondte van die 2023-kampioenskap.
Marteragtiges
Wesels, hermelyne, stinkdiere en frette
Die tropiese verwante van die wesel, Mustela africana, kom nie in Afrika voor soos sy Latynse naam te kenne gee nie, maar in die Amasonegebied. 'n Ander bekende verteenwoordiger van die genus Mustela is die nerts (Mustela lutreola), wat vroeër oral in Europa voorgekom het maar tans hoofsaaklik tot Noord-Asië beperk is. Diere soortgelyk aan stinkdiere kom ook in Asië en Latyns-Amerika voor, maar word in onderskeidelik die genus Vormela en Galictis ingedeel.
As-Saffat
Opsomming
Hoewel dit As-Sâffât genoem word, is die algemene tema van die hoofstuk die eenheid van God en Sy mag om te beloon en te straf. Daar is uitbreidings oor die straf van ongelowiges en belonings aan gelowiges op die oordeelsdag, maar ook God se voorbeelde van hoe 'n ware gelowige behoort te wees deur verhale van Bybelse figure. Een aspek van die soera wat tot die naam daarvan kon gelei het, is dat dit 'n waarskuwing bevat aan die mense wat beweer God het kinders, veral die heidene wat glo die engele is die dogters van God. "Hulle Wat In Rye Georden Is" verwys na die engele wat op die oordeelsdag in rye sal staan en die idee weerlê dat hulle dogters van God is (sien vers 1-5).
Vers 1-74: profesie van die laaste dinge
Vers 1-10 is 'n voorspelling van die oordeelsdag. Daar sal engele in rye staan en die idee van die eenheid van God oordra (vers 1-6) en ongelowiges sal verdryf word. Vers 11-74 onthul die beskrywing van die oordeelsdag, insluitende van die dinamika daarvan in die fynste besonderhede. Van vers 11-39 is daar 'n beskrywing van die ondervinding van die ongelowiges, asook van vers 40-57 'n kontrasterende ondervinding van die gelowiges, wat bly is hulle is nie in die ongelowiges se plek nie.
Margit Meyer-Rödenbeck
In 2016 het Margit se pantomime, Liewe Heksie: Flower Power, vir twee weke lank vertoon by die Brooklyn-teater in Pretoria en in totaal 55 vertonings landswyd gelewer het, en was ook vir vier kykNET-Fiëstas benoem.
Inkubasie
Inkubasie by voëls
In die voëlryk verwys "inkubasie" na die tydperk wat die volwasse voël op die eiers broei/dit warm hou en waarin die embrio ontwikkel totdat dit gereed is om die dop van binne oop te breek en buite die eier te leef.
Korubo
Kultuur
Hul gekose jag- en oorlogswapen is die knuppel, en buiten giftige veerpyle gebruik hulle nie ander wapens nie. Hul werkdag is sowat vier tot vyf uur lank en hulle woon dikwels in groot gemeenskaplike hutte, wat malocas genoem word.
Die Gatman
Gatman (Portugees: índio do buraco) is ’n bynaam wat amptenare en die media gebruik om ’n man te beskryf wat inheems aan Brasilië is en alleen in die Amasonereënwoud woon. Hy is vermoedelik die laaste oorblywende lid van sy stam. Dit is onbekend watter taal hy praat en wat sy stam genoem is.
Kijif-oblast
Kijif-oblast (Oekraïens: Київська область) is 'n oblast in noordelike Oekraïne. Kijif (Oekraïens: Київ) is die hoofstad van beide die oblast en Oekraïne.
Cesca-stoel
Die Cesca-stoel is 'n stoel wat in 1928 deur Marcel Breuer, ontwerp is. Die stoel is van buisvormige staal gemaak. Die stoel is Cesca genoem as huldeblyk aan Breuer se aangenome dogter Francesca (met die bynaam Cheska). In 1968 het Knoll Associates (tans bekend as die Knoll-groep), die stoel gekoop. Sedertdien is ongeveer 250 000 van die stoele verkoop. Die drie amptelike vervaardigers van die stoel was: Thonet (vanaf 1927), Gavina (1950's) en Knoll (1960's).
Deelwoord
'n Deelwoord is 'n woord wat gedeeltelik 'n werkwoord en gedeeltelik 'n ander woordsoort is byvoorbeeld 'n selfstandige of byvoeglike naamwoord, 'n bywoord of 'n ander werkwoord.
Teenwoordige deelwoorde
Behalwe vir 'n paar uitsonderings kry alle werkwoorde -ende wanneer die beskrywende woord voor die selfstandige naamwoord (attributief) is, byvoorbeeld: huilende kind   (kind is die selfstandige naamwoord) sterwende oupa waaiende wind kokende water -end na die s.nw, byvoorbeeld: Die dansende meisie is gelukkig. (Meisie is die selfstandige naamwoord) My ouers is baie ondersteunend. (Ouers is die selfstandige naamwoord)
Max More
Max More (gebore Max T. O'Connor, Januarie 1964, met sy naam wetlik verander in 1990) is 'n filosoof en futuris wat skryf, praat en konsulteer oor gevorderde besluitneming oor opkomende tegnologieë. Hy is die huidige ambassadeur en emerituspresident (vanaf Februarie 2021) nadat hy byna nege en 'n half jaar as president en uitvoerende hoof van Alcor Life Extension Foundation gedien het.
Max More, stigter van die Extropy Institute het baie artikels geskryf wat die filosofie van transhumanisme en staan die transhumanistiese filosofie van ektropianisme voor, die belangrikste sy "The Principles of Extropy". In 'n 1990-essay "Transhumanism: Toward a Futurist Philosophy", het hy die term "transhumanisme" in sy moderne sin bekendgestel.
Saalboomrivier
Die Saalboomrivier is 'n klein sytak van die Kraairivier in die verre-noorde van die Oos-Kaap. Dit ontspring in die Witteberg suid van Lesotho en is in die opvanggebied van die Oranjerivier.
Dialium unifoliolatum
Dialium unifoliolatum is 'n boom wat deel is van die Fabaceae familie. Die spesie is endemies aan Madagaskar.
Dialium englerianum
Die boom se FSA-nommer is 210.
Woordeskatuitbreiding
Kombinasie
Komposisiestrukture (kompleks) word gevorm as komponentstrukture (morfeme) met mekaar kombineer. Dit sluit affiksering, samestelling, vloekwoordinlywing en reduplikasie in (Carstens & Bosman, 2014:190).
Vloekwoordinlywing
“Vloekwoordinlywing is die proses waartydens ‘n bisillabiese, adjektiwiese vloekwoord tussen twee lettergrepe (gewoonlik vóór die lettergreep wat hoofklem dra) in ‘n woord gevoeg word, meestal sonder inagneming van die morfologiese struktuur van die woord” (Carstens & Bosman, 2014:197). Dit is die uitsondering op die reël dat ‘n woord fonologiese integriteit het en nie opgebreek kan word nie (Carstens & Bosman, 2014:180). Ons kan byvoorbeeld na flambojant as flambo-blêddie-jant verwys, maar die woord ter sprake is eintlik steeds flambojant (Carstens & Bosman, 2014:180). ‘n Hedendaagse voorbeeld en toepassing (ook toepaslik by Nuutskepping) is die vier Afrikaanse bands, aKING, Van Coke Kartel, Fokofpolisiekar en Die Heuwels Fantasties wat saam optree as VANFOKKINGTASTIES.
Reduksie
Daar word nie eintlik in morfologie op die reduksieproses gekonsentreer nie, omdat mense verkorte of gereduseerde woordvorme nie as die resultaat van wordvormingsprosesse beskou nie (Carstens & Bosman, 2014:198). SMS- en internettaal bring egter meer van die reduksieproses te voorskyn en dit is meer algemeen as wat ons sou dink. Selfoon- en internetgebruikers kort woorde af om tyd of plek te spaar, byvoorbeeld d in die plek van die, of biqi vir bietjie, LMGA vir lag my gat af, ensovoorts.
Dialium graciliflorum
Dialium graciliflorum is 'n boom wat deel is van die Fabaceae familie. Die spesie is endemies aan die Demokratiese Republiek die Kongo.
Anchiornis
Beskrywing
Anchiornis huxleyi was ’n klein dier met ’n driehoekige skedel en baie lang bene, wat daarop dui dat hy vinnig kon hardloop.
Curie-familie
Pierre Curie
Hulle het ontdek dat daar ŉ elektriese stroom deur ŉ kristal vloei wanneer dit saamgedruk word. Hierdie verskynsel word vandag in platespelers en in die kristalmikrofoon gebruik en staan bekend as die piezzo-effek. In 1883 is Paul-Jacques aangestel as professor in Montpellier en Pierre as hoof van die skool vir fisika in Parys. In 1884 en 1885 het Pierre ŉ aantal publikasies oor die simmetrie van kristalle gepubliseer, en in 1891 het by begin belang stel in die invloed van temperatuur op die magnetiese eienskappe van metale.
Hulle lewe saam
In 1922 het Marie lid geword van die akademie vir medisyne en sy het haar lewe gewy aan die bestudering van radioaktiewe materiale en die toepassings daarvan in die medisyne. Sy was ook die eregas van baie wetenskaplike verenigings en het 'n reeks lesings gelewer in die buiteland, onder andere in Brasilië, Spanje en Tjeggo-Slowakye. Sy het ook lid geword van die internasionale kommissie vir intellektuele samewerking, 'n vereniging wat hom beywer het om studiebeurse vir wetenskaplikes te borg. Marie Curie het sewe pryse, 20 eredoktorsgrade en baie eretitels ontvang. Die Amerikaners het nie verniet na haar verwys as die "Grand lady of Science" nie.
Romeinse provinsie
Provinsies gedurende die prinsipaat
Ná die sogenaamde Augusteïese Skikking van 27 v.C, waardeur die Romeinse Ryk gestig is, is die staatsbestuur van die provinsies gereguleer. Gaius Julius Caesar Octavianus, wat uit die Romeinse burgeroorlog getreë het as die onbetwiste oorwinnaar en meester van die Romeinse staat, het sy magte amptelik neergelê en in teorie die gesag van die Romeinse senaat herstel. Octavianus self het die titel "Augustus" aangeneem en het benewens Egipte die strategies belangrike provinsies Gallië, Hispania en Syria (insluitende Cilicia en Cyprus) gekry om te regeer.
Laat Oudheid
Justinianus I het die volgende groot veranderings in 534-536 aangebring deur in sommige provinsies die streng skeiding van burgerlike en militêre gesag af te skaf wat Diocletianus ingestel het. Dié proses is op ’n groter skaal voortgesit met die skepping van buitengewone eksargate in die 580's en het ’n hoogtepunt bereik met die aanvaarding van die militêre temastelsel in die 640's, wat die ouer administratiewe stelsel heeltemal vervang het.
Kerk van die Ooste
Geskiedenis
Die Kerk van die Ooste se onafhanklikheidsverklaring in 424 was sewe jaar voor die Konsilie van Efese (431), wat Nestorius veroordeel en verklaar het Maria, Jesus se moeder, mag die Teotokos (Moeder van God) genoem word. Twee algemeen aanvaarde konsilies is vroeër gehou: die Eerste Konsilie van Nicea in 325, waaraan 'n Persiese biskop deelgeneem het, en die Eerste Konsilie van Konstantinopel in 381. Die Kerk van die Ooste het dié twee konsilies aanvaar, maar die konsilie van 431 en die daaropvolgendes geïgnoreer. Die Kerk het hulle beskou as net vir die patriargate van Rome, Konstantinopel, Alexandrië, Antiogië en Jerusalem), wat almal bekend was vir hulle "Westerse" Christelike geloof.
Beskrywing as Nestoriaans
In 1996 het Sebastian Brock, 'n fellow van die Britse Akademie, in sy artikel "The 'Nestorian' Church: a lamentable misnomer" in die Bulletin of the John Rylands Library geskryf die term "Nestoriaanse Kerk" het 'n standaardnaam geword vir die antieke oriëntale kerk wat homself in die verlede die "Kerk van die Ooste" genoem het, maar vandag die voller titel "Assiriese Kerk van die Ooste" verkies. "So 'n naam is nie net onbeleefd teenoor moderne lede van die Kerk nie, maar ook onvanpas en misleidend."
George-museum
Stigting van George
Die dorp George het sy oorsprong te danke aan die plaaslike houtnywerheid. Reg van die begin van Europese kolonisasie in Suid-Afrika sedert 1652, het hout 'n baie belangrike rol in die oorlewing van die setlaars gespeel. Namate die woudgebiede naby Kaapstad egter uitgeput geraak het en oor-ontgin is, het die ontginning van woude in 'n oostelike rigting, met die kus langs, uitgebrei. Die groot woude van die Suid-Kaap is reeds so vroeg as 1711 ontdek, maar as gevolg van die ontoeganklikheid van die area het dit behoue gebly. In 1777 stig die Verenigde Oos-Indiese Kompanjie (V.O.C.) 'n houtkapperspos of buitepos waar George vandag geleë is.
Kerk van die Ooste
Organisasie en struktuur
Op die Konsilie van Seleukië-Ktesifon in 410 het die Kerk van die Ooste verklaar sy hoof is die biskop van die Persiese hoofstad, Seleukië-Ktesifon. Daar is in die aktes van die konsilie na hom verwys as die Groot Metropoliet, maar hy is kort daarna die Katolikos van die Ooste genoem en later Patriarg van die Ooste.
Gevlekte ooruil
Dieet en gewoontes
Gevlekte ooruile jag hoofsaaklik snags en sal bedags slaap – op die grond, 'n rotskrans of in 'n boom. Hulle kies gewoonlik plekke waar hulle kleure saamsmelt met die agtergrond. Wanneer hulle gesteur word, sal hulle hulle oë toemaak en hulle "ore" regoptrek en op kamoeflering staatmaak, voordat hulle sal wegvlieg. Hulle gunsteling slaapplekke kan dikwels uitgeken word aan die opeenhoping van uitskeidings, uilballe en vere wat tydens ververing verloor is. As water beskikbaar is, sal hulle gereeld bad en water drink, maar hulle kan oorleef in gebiede waar water nie vrylik beskikbaar is nie.
Protoceratops
Protoceratops het ’n groot kraag om die nek gehad wat moontlik gebruik is om lede van die teenoorgestelde geslag te beïndruk. Dit kon ook gebruik gewees het vir verdediging of om die kakebeenspiere te anker. Die paleontoloë Walter W. Granger en W.K. Gregory, wat die genus in 1923 beskryf het, het aanvanklik geglo Protoceratops was die voorouer van die Noord-Amerikaanse seratopsiërs. Navorsers onderskei tans twee spesies, P. andrewsi en P. hellenikorhinus, na gelang van hul onderskeie groottes.
Lopez Lomong
Lomong se eintlike geboortedatum is 5 Januarie 1985, maar soos alle Verlore Seuns wat in die VSA gearriveer het sonder dokumente word sy amptelike geboortedatum as 1 Januarie gelys.
Hy is tans 'n lid van Team Darfur, te wete 'n groep atlete wat hul beywer om druk op China uit te oefen om druk op die Soedannese regering te plaas om die Oorlog in Darfoer aan te spreek. Lomong se outobiografie, Running for My Life, waarvan Mark Tabb die mede-skrywer is, was in 2012 gepubliseer.
Penares mastoidea
Penares mastoidea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Harry Belafonte
Lewensverloop
Belafonte is in New York gebore en het in Harlem grootgeword. Van 1935 tot 1940 het hy by sy ouma in Jamaika gewoon. Nadat hy na New York teruggekeer het, het Belafonte die Hoërskool George Washington bygewoon. Hy het toe by die Verenigde State se vloot aangesluit, waar hy tydens die Tweede Wêreldoorlog diens gedoen het. In die laat 1940's het hy toneellesse geneem. Hy het sy loopbaan as jazzsanger in nagklubs begin waar musikante soos Charlie Parker, Miles Davis en Max Roach ook aktief was. Met sy goeie vriend en kitaarspeler Millard Thomas het hy sy debuut in die Village Vanguard gemaak. Later het Belafonte toenemend in tradisionele volksmusiek belang gestel. In 1952 het hy 'n kontrak met die platemaatskappy RCA Victor geteken.
Tragoom
Voorkoming
Alhoewel tragoom in die 20ste eeu uit 'n groot deel van die ontwikkelde wêreld uitgeskakel is (uitgesluit Australië), bly hierdie siekte in baie dele van die ontwikkelende wêreld voortduur, veral in gemeenskappe sonder voldoende toegang tot water en sanitasie.
Leefstylmaatreëls
Die WGO-aanbevole SAFE-strategie sluit in:
Clint Bickham
Clint Bickham is 'n Amerikaanse akteur.
Zulwini
Zulwini is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Joanne Harris
Vroeë lewe
Na 'n enkele, onsuksesvolle jaar as rekenmeester, wat Harris beskryf het as "soos om vasgevang te wees in 'n Terry Gilliam rolprent", het sy opleiding ondergaan as 'n onderwyser by Sheffield Universiteit. Sy het vir vyftien jaar onderrig in moderne tale gegee, meestal by Leeds Grammar Skool, 'n onafhanklike seunskool in Yorkshire. Sy het ook onderrig gegee by Sheffield Universiteit, en het lesings gegee betreffende aspekte van Franse literatuur en rolprent. Gedurende hierdie tydperk het sy op 'n aantal boekprojekte gewerk.
Matjiesrivier, Oos-Kaap
''Hierdie artikel handel oor die Matjiesrivier, 'n sytak van die Groot-Visrivier. Vir ander riviere met dieselfde naam, sien Matjiesrivier (dubbelsinnig)''
Tamaryn Green
Vroeë lewe en opvoeding
Green het medies aan die Universiteit van Kaapstad studeer en in 2019 met 'n mediese graad gegradueer. In Junie 2015 is tuberkulose by haar gediagnoseer terwyl sy ’n mediese student was; sy het in Desember 2015 in remissie gegaan.
Helmut Fischer
Helmut Fischer (15 November 1926 – 14 Junie 1997) was 'n Duitse akteur en regisseur. Hy was bekend vir sy rolle in die rolprent Starke Zeiten (1988) en in die televisiereekse Der ganz normale Wahnsinn (1979), Monaco Franze - Der ewige Stenz (1983), en Die Hausmeisterin (1987).
Macaroni
duimnael|250px|Tuisgemaakte [[macaroni-en-kaas, met droë kruie en gemaalde peper.]]
Robert E. Lee
Amerikaanse Burgeroorlog
Generaal Winfried Scott het op hierdie stadium vir Lee beskou as sy opvolger as Bevelvoerder van die Amerikaanse Weermag in die onafwendbare stryd teen die Konfederasie. Lee bedank egter uit die Federale Weermag en sluit by die Konfederasie aan as Majoor-Generaal vir die deelstaat Virginië, een van slegs vyf.
Penares nux
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Zhou Guanyu
FIA Formule 2
Guanyu sluit aan by UNI-Virtuosi Racing saam met Luca Ghiotto vir die 2019 Formule 2-kampioenskap. Hy behaal 'n 7de plek en ontvang die Anthoine Hubert toekenning. Zhou bly by UNI-Virtuosi Racing vir die 2020-seisoen waar hy sy tweede Formule 2 voorste- wegsprongplek behaal by die Red Bull Ring, maar as gevolg van elektroniese probleme eindig hy die wedren in die 17de plek. Later in die jaar wen hy sy eerste Formule 2-ren in Sochi. Teen die einde van 2020 neem hy die 6de plek algeheel in. Hy begin die 2021-seisoen met UNI-Virtuosi en wen sy eerste resies in Bahrain.
Wyndham Guise
Wyndham Guise (20 November 1859 – 1934) was 'n Engelse akteur. Hy was bekend vir sy rolle in die rolprente The Firm of Girdlestone (1915), Little Women (1917), Tom Jones (1917), en General John Regan (1921).
Andrew Hall (akteur)
Andrew Hall (19 Januarie 1954 – 20 Mei 2019) was 'n Engelse akteur. Hy was bekend vir sy rolle in die televisiereekse Coronation Street (1960), The Conspiracy for Good: London 2010 (2010), Nixon's the One (2013), en Blood Drive (2017).
Charlene Holt
Charlene Holt (28 April 1928 – 5 April 1996) was 'n Amerikaanse aktrise. Sy was bekend vir haar rolle in die rolprente Man's Favorite Sport? (1964), Red Line 7000 (1965), El Dorado (1967), en Zig Zag (1970).
Albert Florath
Albert Florath (7 Desember 1888 – 11 Maart 1957) was 'n Duitse akteur. Hy was bekend vir sy rolle in die rolprente Napoleon at St. Helena (1929), Berlin-Alexanderplatz - Die Geschichte Franz Biberkopfs (1931), Liebe, Tod und Teufel (1934), en Donogoo Tonka (1936).
Gereformeerde kerk Potgietersrus-Wes
duimnael|links|170px|Dr. [[Daan Fouché|D.R. Fouché in sy laaste jaar aan die TSP, 1971. Hy was predikant hier van 1985 tot 1996, sy laaste gemeente.]]
Susan
Byname
Algemene byname vir Susan sluit in:
Jennifer Holt
Jennifer Holt (10 November 1920 – 21 September 1997) was 'n Amerikaanse aktrise. Sy was bekend vir haar rolle in die rolprente Outlaw Trail (1944), Buffalo Bill Rides Again (1947), Ghost Town Renegades (1947), en Range Renegades (1948).
Delfstowwe
Delfstowwe is gesteentes en minerale wat tot nut van die mensdom aangewend kan word en ekonomies voordelig ontgin kan word. Daar word op talle uiteenlopende gebiede van delfstowwe gebruik gemaak, onder andere in die boubedryf, en as brandstowwe en as grondstowwe in verskeie nywerhede. Of 'n bepaalde nuttige gesteente of mineraal ekonomies ontgin kan word, hang af van die waarde van die delfstof, die hoeveelheid en konsentrasie, die geologiese voorkoms, die geografiese ligging en die politieke en sosiaal-ekonomiese omstandighede in die land of streek waar dit gevind is. Hoewel die term delfstof die indruk kan wek dat slegs vaste materiale wat werklik "gedelf" kan word, daaronder verstaan word, word hierdie term ook gebruik vir vloeibare en gasvormige benutbare stowwe soos aardolie, aardgas en selfs water.
Magmatiese ertse
Magmatiese erts ontstaan as gevolg van die groot verskille in die verskeidenheid van stowwe waaruit die magma saamgestel is. Die verskillende minerale het verskillende stollingspunte en sekere gedeeltes bly dus langer vloeibaar en dring die rotslae op ander plekke binne. Voorbeelde van erts wat direk uit so 'n ertsmagma gekristalliseer het, is die chroomerts van Turkye en Noordoos-Kuba, en die titanium wat byvoorbeeld in die Kanadese provinsie Quebec gevind word, waarin die mineraal ilmeniet (FeTiO3) aanwesig is. Die baie bekende magnetiet-ystererts (Fe3O4), wat in die distrik Kiruna in Noord-Swede gevind word, behoort ook tot hierdie groep.
Hidrotermale ertsafsettings
Die laaste oorblyfsels van die ongestolde magma, wat die vlugtigste bestanddele en ook 'n aansienlike persentasie water bevat, vorm ŉ soort magmatiese waterstroom, wat deur die lae gesteentes na bo styg. Dit bevat baie opgeloste metale. Die ertse wat uit hierdie "waterstroom" neerslaan, word hidrotermale ertse genoem. Op grond van die temperatuur en druk tydens die vorming van hierdie ertse kan daar 'n verdere onderskeid gemaak word, naamlik tussen hipo-, meso- en epitermale ertse.
Sedimentêre ertsafsettings
Alle soorte ertsmineraal is onderhewig aan verwering en erosie. Deur sekere gunstige omstandighede tydens die wegvervoering, natuurlike rangskikking of sortering en afsetting van die erosiestowwe kan konsentrasies van die ertsmateriaal ontstaan. Hierdie sedimentêre ertse kan dus op ‘n meganiese manier ontstaan, maar ook as chemiese neerslae gevorm word. Meganiese opeenhopings ontstaan meestal deur die verskil in die soortlike gewig van die ertsminerale, waardeur dié met 'n hoër soortlike gewig gewoonlik van die ander geskei word.
Suidwes-Afrika-veldtog
Die Suidwes-Afrika-veldtog (Duits: Südwestafrikafeldzug, Engels: South-West Africa Campaign) was 'n koloniale byvertoning van die Eerste Wêreldoorlog vanaf Augustus 1914 tot Julie 1915. Dit het gelei tot gevegte om die Duitse kolonie Suidwes-Afrika (tans Namibië). Die gevegte het ook uitgebrei tot die suidelike grens van Portugees-Wes-Afrika en dele van die Unie van Suid-Afrika.
Muridae
Die Muridae, of murids, is die grootste familie van knaagdiere en soogdiere, wat ongeveer 1 383 spesies bevat, insluitend baie spesies muise, rotte en gerbils wat natuurlik in Eurasië, Afrika en Australië voorkom.
Die naam Muridae kom van die Latynse mus (genitief muris), wat "muis" beteken, aangesien alle ware muise aan die familie behoort, met die meer tipiese muise wat aan die genus Mus behoort.
Mei 1968-protesaksies in Frankryk
Teen einde Mei het die vloei van gebeure egter verander. Die Grenelle-ooreenkomste, wat op 27 Mei tussen die regering, vakbonde en werkgewers gesluit is, het aansienlike loonwins vir werkers behaal. 'n Teenbetoging wat op 29 Mei in Sentraal-Parys deur die Gaullistiese party gereël is, het De Gaulle die vertroue gegee om die Nasionale Vergadering te ontbind en vir parlementêre verkiesings vir 23 Junie 1968 uit te roep. Die geweld het amper so vinnig verdamp as wat dit ontstaan het. Werkers het teruggegaan na hul werk, en toe die verkiesings in Junie gehou is, het die Gauliste sterker as voorheen na vore gekom.
Ian Hart
Ian Hart (gebore 8 Oktober 1964) is 'n Engelse akteur en skrywer. Hy is bekend vir sy rolle in die rolprente Backbeat (1994), Michael Collins (1996), Enemy of the State (1998), en Harry Potter and the Sorcerer's Stone (2001).
John Irving
Loopbaan
In 1999 is 'n fliek gemaak van Irving se draaiboek vir The Cider House Rules, met Michael Caine, Tobey Maguire, Charlize Theron en Delroy Lindo. Dit is vir verskeie Oscars benoem, insluitende beste prent, en Irving het 'n Oscar gewen vir die verwerkte draaiboek.
Irving se 10de boek, The Fourth Hand (2001), was ook 'n topverkoper. In 2004 is A Sound Like Someone Trying Not to Make a Sound, 'n kinderboek, gepubliseer. Sy 11de roman, Until I Find You, is in Julie 2005 uitgegee. Op 28 Junie 2005 het The New York Times 'n artikel gepubliseer wat onthul het Until I Find You bevat twee persoonlike elemente oor sy eie lewe wat hy nog nooit tevore in die openbaar bespreek het nie: die seksuele misbruik van Irving op 11-jarige ouderdom deur 'n ouer vrou en die verskyning kort tevore van sy biologiese pa se familie in sy lewe.
Widdringtonia whytei
Widdringtonia whytei is 'n boom wat hoort tot die familie Cupressaceae en is endemies aan Malawi.
Die Agterhuis
Die Agterhuis (Nederlands: Het Achterhuis) is 'n versameling dagboekbriewe deur Anne Frank (1929-1945) wat vir die eerste keer gepubliseer is op 25 Junie 1947. Dit is vernoem na die skuilplek Het Achterhuis aan die Prinsengracht in Amsterdam en is die verhaal van 'n jong Joodse meisie wat tydens die Tweede Wêreldoorlog probeer het om die Sjoa te ontsnap deur te gaan wegkruip. Dit is een van die mees gelese boeke wêreldwyd. Sedert 2009 is Anne se dagboek op die UNESCO-wêrelderfenislys vir dokumente. Die boek is nie 'n letterlike voorstelling van die hele dagboek nie, verskeie verwerkings is gepubliseer.
Geskiedenis
Anne Frank ontvang 'n rooi geruite dagboek van haar ouers vir haar dertiende verjaardag (12 Junie 1942). Van daardie oomblik af sal sy, al is dit met tussenposes, haar gedagtes en ervarings daarin beskryf. Anne noem haar dagboek "Kitty", omdat sy 'n vriendin mis aan wie sy al haar geheime kan vertel.
Matjiesrivier (Wes-Kaap, lat -34,00, long 23,47)
Die Matjiesrivier is 'n rivier wat in die Suid-Kaap van Suid-Afrika vloei. Dit mond uit in die Indiese Oseaan.
Gamkasberg
Die Gamkasberg is 'n berg in die Swartberge, wat deel vorm van die Kaapse Plooigordel in die Wes-Kaap, Suid-Afrika.
Cappadocia (Romeinse provinsie)
Cappadocia was 'n Romeinse provinsie.
George Grey-standbeeld
'n Standbeeld van sir George Grey staan in die Kompanjiestuin in Kaapstad voor die deur van die Nasionale Biblioteek van Suid-Afrika. Die inskripsie lui bloot “Sir George Grey K.C.B. Governor 1854-1861”. Grey het sy eie boekery, die Grey-versameling, aan hierdie biblioteek nagelaat. William Calder-Marshall van Londen het die beeld in 1863 voltooi.
Koningin Victoria-standbeeld
In Port Elizabeth, Durban, Pietermaritzburg en in Kimberley is daar ook standbeelde van koningin Victoria.
Bergère
Hoewel die Bergère aanvanklik die eerste keer in Parys tydens die Régence-tydperk (1715-1723) gesien is, het die harmonieuse, elegante kurwes van die Rococo-styl die finale voorkoms van die stoel bepaal. Tydens die daaropvolgende historiese tydperke van Lodewyk XVI en die Directoire, sowel as tydens die Franse en Amerikaanse ryksperiodes, het die bergère 'n meer reglynige, argitektoniese voorkoms gekry.
Victoria Horne
Victoria Horne (1 November 1911 – 10 Oktober 2003) was 'n Amerikaanse aktrise. Sy was bekend vir haar rolle in die rolprente The Crimson Key (1947), The Ghost and Mrs. Muir (1947), Abbott and Costello Meet the Killer, Boris Karloff (1949), en Harvey (1950).
Penares tylotaster
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1924 deur Dendy.
Duiwelsklou
Spesies
Daar is twee spesies:
Vallei van die Konings
Die Vallei van die Konings (Arabies: وادي الملوك, Wādī al Mulūk) is ’n vallei in Egipte waar grafkelders in die 16de tot 11de eeu v.C. byna 500 jaar lank gebou is vir farao's en ander adellikes van die Nuwe Ryk (die 18de tot 20ste Dinastie van Antieke Egipte). Die vallei is op die westeroewer van die Nylrivier geleë, oorkant Thebe (die moderne Luxor), in die hart van die Thebaanse Dodeakker. Die wadi bestaan uit twee valleie, die Oostelike Vallei (waar die meeste koninklike grafkelders is) en die Westelike Vallei.
Sedert die ontdekking in 2005 van ’n nuwe grafkelder (KV63) en in 2008 van nog twee grafkelderingange, huisves die vallei 63 bekende grafkelders wat in grootte wissel van KV54, ’n eenvoudige put, tot KV5, ’n komplekse kelder net meer as 120 grafkamers. Die koninklike grafkelders is versier met tonele uit die Egiptiese mitologie en gee aanduidings van die geloof en begrafnisrituele van die tydperk. Dit lyk of al die kelders in antieke tye al geopen en beroof is, maar dit gee steeds ’n blik op die weelde en mag van die farao's.
Uitgrawings en die bewaring van artefakte duur voort en ’n nuwe toeristesentrum is onlangs geopen.
Geskiedenis
Die Thebaanse Heuwels word oorheers deur die piek van al-Qurn, wat die Antieke Egiptenare ta dehent, of "Die Piek", genoem het. Dit het ’n piramide-agtige voorkoms en dit is moontlik dat dit die vorm van die piramides uit die Ou Ryk beïnvloed het, meer as duisend jaar voordat die eerste grafkelders in die vallei gegrawe is.
Ondanks die naam Vallei van die Konings is talle adellikes en die vroue en kinders van sowel farao's as adellikes ook hier begrawe. Net sowat 20 van die grafkelders was vir konings. Omstreeks die tyd van Ramses I (omstreeks 1301 v.C.) is die bou van grafkelders voortgesit in die aparte Vallei van die Koninginne.
Grafnommers
Die meeste van die grafte is in die Oostelike Vallei, en die meeste toerismegeriewe word ook hier aangetref.
Toerisme
Die meeste van die grafkelders is toe vir toeriste (18 is soms oop, maar selde op dieselfde tyd). Hulle word ook soms gesluit vir restourasiewerk. Die Westelike Vallei het net een grafkelder (Ai s'n) wat besoek kan word en aparte toegangsgeld word daarvoor gevra.
Op die meeste dae van die week besoek gemiddeld 4 000 tot 5 000 besoekers die hoofvallei. Soms styg dit tot sowat 9 000. Dit sal na verwagting teen 2015 tot 25 000 toeneem.
Egiptologie
Geskiedenis
Die eerste verkenners was die Antieke Egiptenare self. Toetmoses IV het die Groot Sfinks laat restoureer nadat hy ’n droom gehad het waarvan hy op die Droomstele vertel het. Minder as twee eeue later het prins Chaemweset, ’n seun van Ramses II, historiese geboue, grafkelders en tempels laat restoureer, ook die Groot Piramide.
Moderne Egiptologie
Moderne Egiptologie het omstreeks 1822 begin met die Franse inval in Egipte deur Napoleon. Franse geleerdes het die Egiptiese flora, fauna en geskiedenis nagevors en hul bevindings tussen 1809 en 1829 gepubliseer in Description de l'Egypte. So het bronmateriaal vir die eerste keer tot die beskikking van Europeërs gekom. Van die eerste belangrike Egiptoloë was Jean-François Champollion, Thomas Young en Ippolito Rosellini. Die Duitser Karl Richard Lepsius was ’n vroeë deelnemer aan die kartering, opgrawing en optekening van verskeie terreine. Champollion het aangekondig dat hy uitgewerk het hoe om hiërogliewe te ontsyfer, hoofsaaklik danksy die Rosettasteen. Die ontsyfering van dié steen was ’n baie belangrike ontwikkeling in Egiptologie. Daardeur het die kennis oor die Antieke Egiptiese taal en skryfstelsel geweldig uitgebrei en het die begrip van die antieke beskawing vinniger gevorder.
Rainer Maria Rilke
Vroeë lewe
Rilke se opvoeding was swak beplan en fragmentaries van aard. Daar is besluit dat hy ‘n offisier sou word om aan hom die maatskaplike posisie te besorg waarvan sy vader uitgesluit was. Hy is gevolglik na ‘n paar jaar by ‘n prestigeryke skool wat deur die Piaristiese broers van Praag bedryf is, ingeskryf in die laer militêre ‘’Realschule of Sankt Pölten’’ (Oostenryk), en vier jaar daarna ingeskryf aan die hoër militêre "Realschule" in Mährisch-Weisskirchen (Boheme). Hierdie twee skole was heeltemal teenstrydig met die behoeftes van die hoogs sensitiewe seun, en hy was uiteindelik geforseer om die skool voortydig te verlaat as gevolg van swak gesondheid. In latere jare sou hy hierdie jare ‘n tyd van genadelose lyding noem, 'n "voorskou van gruwel." Na nog 'n nuttelose jaar wat spandeer is aan die Akademie van Besigheidsadministrasie in Linz (1891–92) was dit vir Rilke moontlik om met die hulp van ‘n oom aan vaderskant sy opvoedkundige loopbaan op die regte pad te plaas. In die somer van 1895 het hy sy studiekursus by die Duitse Gimnasium ('n hoërskool wat ontwerp is om studente voor te berei vir tersiêre studies) in die Praagse buurt Neustadt voltooi.
Old Vicarage, Grantchester
Die Old Vicarage is 'n ou vikarishuis in Grantchester, 'n dorp in die Engelse graafskap Cambridgeshire, wat met die digter Rupert Brooke verbind word. Brooke, wat in die nabyheid van die huis gewoon het, het dit in sy gelyknamige gedig, wat in Mei 1912 in die Café des Westens in Berlyn ontstaan het, onsterflik gemaak.
Joan Hotchkis
Joan Hotchkis (gebore 21 September 1927 - 27 September 2022) was 'n Amerikaanse aktrise en skryfster. Sy is bekend vir haar rolle in die rolprent Legacy (1975) en in die televisiereekse Mannix (1967) en The Odd Couple (1970).
Bo-Egipte
Geskiedenis
In Antieke Egipte was Bo-Egipte bekend as Ta Shemaoe, "Land van die Biesies". Dit was verdeel in 22 nomosse (distrikte). Die eerste nomos was min of meer waar die hedendaagse Aswan lê, en die 22ste nomos was naby die hedendaahse Atfih. net suid van Kaïro.
Ixia aurea
Ixia aurea is 'n meerjarige blomplant en geofiet wat tot die genus Ixia behoort en deel van die fynbos is. Die plant is endemies aan die Wes-Kaap en kom van Piketberg tot by Citrusdal en Darling voor. Alhoewel die plant 'n voorkomsgebied van 2 426 km2 het, is daar net drie gefragmenteerde subpopulasies oor. Gewasverbouing is die enkele grootste rede vir die verlies aan habitat.
Huis van Stuart
Geskiedenis
Die bewind van Karel II se broer, Jakobus II van Engeland, is later in die Glorious Revolution omvergewerp ten gunste van Jakobus se skoonseun en dogter, Willem III & II en Maria II. Ná Maria se dood het Willem alleen regeer tot met sy eie dood en hy is opgevolg deur Maria se suster, Anna. Sy is egter sonder enige oorlewende kinders dood en die troon het daarna na die Huis van Hannover gegaan.
Zagwe-dinastie
thumb|240px|Die Koninkryk Zagwe en sy bure, omstreeks 1200. Die Zagwe-dinastie of Zague-dinastie (Ge'ez: ዛጔ ሥርወ መንግሥት) was ’n monargale dinastie wat min of meer in die vroeë Middeleeue verskyn en in die huidige Noord-Ethiopië regeer het. Die hoofstad was Lalibela. Die dinastie het oor groot dele van die gebied regeer, van omstreeks 900 tot 1270, toe die laaste Zagwe-koning, Za-Ilmaknoen, dood is in ’n veldslag teen die magte van die Abessiniese koning Jekoeno Amlak. Die naam van die dinastie kom vermoedelik van die antieke Ge'ez-frase Ze-Agau, "teenstander", met verwysing na Mara Takla Haimanot, die stigter van die dinastie. Zagwe se bekendste koning was Gebre Mesqel Lalibela, wat die erkenning kry vir die bou van die monolitiese kerke van Lalibela.
Geskiedenis
Die geskiedenis van die Zagwe-dinastie is seker die geheimsinnigste omtrent die tyd toe die Salomoniese Dinastie onder Jekoeno Amlak dit vervang het. Die naam van die laaste Zagwe-koning is onbekend – sy naam word in die kronieke en mondelinge tradisies wat bewaar gebly het as "Za-Ilmaknoen" aangegee, maar dit was duidelik ’n vals naam. Taddesse vertaal dit as "die onbekende, verborge een". Dit is kort ná sy bewind deur die seëvierende Salomoniese heersers gebruik om sy nalatenskap te besoedel. Taddesse glo die laaste heerser was eintlik Jetbarak. Die einde van die Zagwe-dinastie het aangebreek toe Jekoeno Amlak die laaste koning van die dinastie in die Slag van Ansata doodmaak.
NG gemeente Rensburg
In 1970 het die belydende lidmate 602 getel, in 1990 was dit 959, maar teen 2020 het dit teruggesak tot 603.
Novalis
Loopbaan
Reeds in die volgende jaar, op 6 Desember 1800, is hy as Supernumerar-Amtshauptmann (distrikspresident) van die Thüringiese distrik benoem. In dieselfde jaar was hy by die eerste geologiese opmeting in Sakse betrokke.
Ander werke
Die Allgemeine Brouillon behels ensiklopediese materiaal wat in 1798/99 versamel is.
Högni Reistrup
Högni Reistrup (ook geskryf as Høgni Reistrup) is 'n sanger en musikant van Tórshavn in die Faroëreilande. Sy musikale invloede sluit Radiohead, Depeche Mode, en The Cure in. Hy het 'n agtergrond in klassieke musiek wat tussen 2007 en 2010 uit sy werke duidelik blyk. Snitte soos "Friðsæla stund" van die album Hugafar á ferð en "Náttarvöka" van die album Trý fet frá tilveruni dra duidelike kenmerke van klassieke musiek. In sy loopbaan tree hy op in Denemarke, Duitsland, Engeland, die Faroëreilande, en Skotland.
Dieprivier (Swartland)
Geskiedenis
By Rietvlei was een van die VOC se veekrale. Die eerste Europese verkenners se pad na Saldanhabaai het hier verbygeloop. In 1685 het Simon van der Stel en Hieronimus Cruse die Swartland en die stroomgebied besoek. Vir baie jare het seilskepe stroom op gevaar na die plaas Vissershok om plaasprodukte op te laai. Sedert Van Riebeeck se tyd tot in die 18de eeu is sout versamel in die vleie by die huidige Rugby en Brooklyn. In 1905 was baggerbote besig om die rivier dieper te maak sodat roeiwedstryde hier kon plaasvind. Later is die riviermond met sand toegespoel.
Let Wel
In Suid-Afrika is daar verskeie riviere met die naam Dieprivier. Onder andere die volgende: en ook 'n deel van die stad Kaapstad dra die naam Dieprivier.
Imperiale provinsie
’n Imperiale provinsie was ’n Romeinse provinsie tydens die prinsipaat waarvoor slegs die Romeinse keiser ’n goewerneur (legatus Augusti) kon aanstel. Dié provinsies was dikwels strategies geleë grensprovinsies.
Azerbaijan Airlines
Geskiedenis
Die eerste lugeskader in Azerbeidjan is op 2 Junie 1938 gestig. Hierdie datum is in 2006 ingevolge 'n besluit van die president van die Republiek van Azerbeidjan as die Azerbeidjanse- Burgerlugvaartdag verklaar. Gedurende die tydperk van 1941 tot 1945 het Azerbeidjan lugvaart gewerk onder die leuse "Alles vir die Front".
Chitungwiza
Chitungwiza — in die plaaslike omgangstaal dikwels Chi Town genoem — is 'n satellietstad sowat 30 km suid van die Zimbabwiese hoofstad Harare. Nadat 'n regeringsproklamasie in 1977 voorsiening vir die vestiging van Chitungwiza as selfstandige nedersetting gemaak het, is dit in die volgende jaar uit drie woonbuurte - Seke, Zengeza en St Marys - gevorm om die bevolkingsdruk op die hoofstad te verlig.
2de Dinastie van Egipte
Heersers
Hoewel die Egiptiese historikus Manetho skryf die hoofstad was Thinis, dieselfde as tydens die 1ste Dinastie, is minstens die eerste drie konings by Saqqara begrawe, wat daarop kan dui dat die mag na Memphis geskuif het.
Petrosaspongia nigra
Petrosaspongia nigra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Cyrtanthus elatus
Cyrtanthus elatus is 'n blomdraende plant en geofiet wat hoort tot die familie Amaryllidaceae en is endemies aan die Oos-Kaap en die Wes-Kaap waar dit deel van die fynbos-bioom is. Dit staan ook as die George-lelie of Knysna-lelie bekend.
Senatoriale provinsie
’n Senatoriale provinsie of openbare provinsie was ’n Romeinse provinsie tydens die prinsipaat waarvoor die Romeinse senaat ’n goewerneur (prokonsul) kon aanstel, in teenstelling met imperiale provinsies, waarvoor slegs die Romeinse keiser 'n goewerneur kan aanwys.
John Hollis
John Hollis (24 Januarie 1931 – 18 Oktober 2005) was 'n Engelse akteur. Hy was bekend vir sy rolle in die rolprente Superman (1978), Flash Gordon (1980), Superman II (1980), en Star Wars: Episode V - The Empire Strikes Back (1980).
Pyn
Pyn is die mees algemene rede vir konsultasie met dokters in die meeste ontwikkelde lande. Dit is 'n algemene simptoom in baie mediese toestande, en kan inmeng met 'n persoon se lewenskwaliteit en algemene funksionering. Eenvoudige pynmedikasie is nuttig in 20% tot 70% van gevalle. Sielkundige faktore soos sosiale ondersteuning, kognitiewe gedragsterapie en opgewondenheid of afleiding, kan pyn se intensiteit of onaangenaamheid beïnvloed.
Al forno
Al forno is die proses om kos in ’n oond te bak. Italiaanse kos wat so genoem word, sluit in pizzas, brood en pastageregte soos lasagne.
Stanley Holloway
Stanley Holloway (1 Oktober 1890 – 30 Januarie 1982) was 'n Engelse akteur en skrywer. Hy was bekend vir sy rolle in die rolprente Brief Encounter (1945), My Fair Lady (1964), Ten Little Indians (1965), en The Private Life of Sherlock Holmes (1970).
Tronkstraf
Gevangenisstraf of tronkstraf is die beperking van 'n persoon se vryheid, vir enige oorsaak hoegenaamd. Tronkstraf impliseer nie noodwendig 'n plek van opsluiting, met tralies nie, maar kan uitgeoefen word deur enige gebruik of vertoning van geweld (soos om iemand ​​in boeie te plaas), waar ook al, selfs in die oop straat.
Soms kom geslagswanbalanse voor in tronkstrafkoerse, met opsluiting van mans proporsioneel meer geneig as opsluiting van vroue.
Geskiedenis
Voor kolonisasie is tronkstraf in Afrika suid van die Sahara gebruik vir voorverhoor aanhouding. In die koloniale tydperk het tronkstraf 'n bron van arbeid en 'n middel van onderdrukking verskaf.
Lourierblaar
duimnael|230px|Cinnamomum tamala.
Petrosia brachysclera
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1989 deur Lévi & Lévi.